முடி வெட்டுதல் - ஆஸ்திரேலியாவில் ஈரானிய எதிர்ப்புகளுடன் ஒற்றுமை
**கிசுபோரான்** (Gisuboran) அல்லது **முடி வெட்டுதல்** என்பது ஈரானிய கலாச்சாரத்தில் துக்க சடங்குகளில் ஒன்றாகும். இந்த சடங்கு துக்கத்திற்கு ஒரு சோகமான உணர்ச்சி நிலையை அளிக்கிறது. 2022 இல் ஈரானில் உள்ள பெண்கள் மட்டுமல்லாமல், அதற்குப்பின்னர் சர்வதேச அளவில் நடைபெற்ற கூட்டங்களில் கலந்து கொண்ட பெண்கள், ஈரானில் பெண்களுக்கு நடத்தப்படும் சிகிச்சைக்கு எதிரான எதிர்ப்பாக முடி வெட்டுவதைப் பயன்படுத்தினர். பிபிசி பட்டியல் 2022 இல் அவர்களின் 100 பெண்களில் ஒருவராக அறியப்படாத ஒரு பெண் தனது தலைமுடியை வெட்டினார் என்று கருத்து தெரிவித்துள்ளது.

பாரசீக இலக்கியத்தில்
--------------------

ஃபெர்டோவ்சி எழுதிய ஷானாமேயில், ஃபிராங்கிஸ் தனது கணவரின் அநியாய மரணத்தின் காரணமாக தனது தலைமுடியை வெட்டினார் என்றும் அது சியாவாஷ் என்று பெயரிடப்பட்டது என்கிற குறிப்பு உள்ளது.  

இந்த சடங்கு ஹபீஸ்,  ககானி  மற்றும் சல்மான் சவாஜி ஆகியோரின் பாடல்களிலும் பிரதிபலிக்கிறது.  

சிமின் தனேஷ்வர் போன்ற நவீன எழுத்தாளர்கள் இந்த சடங்கை தங்கள் உருவகங்களில் பயன்படுத்தியுள்ளனர். "கிசு மரம்" (முடி மரம்) என்று பெயரிடப்பட்ட ஒரு மரத்தைப் பற்றி சிமின் சவுஷூனில் எழுதுகிறார். மேலும், அதில் பெண்கள் தங்கள் வெட்டப்பட்ட முடியைத் தொங்கவிடுவார்கள் என்று குறிப்பிட்டுள்ளார்.

ஈரானிய இனங்களின் கலாச்சாரத்தில்
-------------------------------

இந்த சடங்கு பக்தியரி மக்களின் கலாச்சாரத்தில் நடைமுறையில் உள்ளது. பக்தியரி பெண்கள் தங்கள் பெரியவர்களின் துக்க நிகழ்ச்சியின் போது தங்கள் தலைமுடியை வெட்டுகிறார்கள். அவர்கள் இறந்தவர்களை அடக்கம் செய்ய கல்லறைக்குச் செல்லும் வழியில் தங்கள் தலைமுடியை மிதிப்பார்கள். பக்தியரி மக்கள் இந்த சடங்கை "பால் போருன்" என்று அழைக்கிறார்கள். "பால்" என்றால் "நீண்ட முடி" மற்றும் "போருன்" என்றால் "வெட்டுதல்"என்றும் பாரசீக மொழியில் பொருள் சொல்லப்படுகிறது. இந்த விழாவை நிகழ்த்தும்போது குறிப்பாக அவர்கள் சொல்லும் கவிதைகளும் உள்ளன. 

ஈரானின் குர்துகள் மற்றும் அவர்களுக்கு நெருக்கமான ஈரானிய லார்ஸ்கள் இந்த சடங்கை "சாமர்" என்ற பெயரில் அறிவார்கள். இறந்த உடல் ஒரு கூடாரத்தில் வைக்கப்பட்டு, ஒரு குதிரை அலங்கரிக்கப்பட்டு, இறந்தவரின் உறவினர்களில் ஒருவருக்கு கூடாரத்தை நோக்கி செல்ல அதன் கடிவாளம் கொடுக்கப்படுகிறது. குதிரை கூடாரத்தை நெருங்கியதும், மக்கள் அழத் தொடங்குகிறார்கள், அவர்கள் "சாமரியோனே" என்ற இசைக்கருவியுடன் சோகமான பாடலை வாசிப்பார்கள், உடனே, அங்கிருக்கும் பெண்கள் தங்கள் முடிகளை வெட்டுகிறார்கள். இந்த சடங்குகள் சியாவாஷின் மரணத்தின் கதையில் ஷானாமேயில் செய்யப்பட்டதைப் போன்றது.  இந்த சடங்கில் "முடிகளைவெட்டும்" செயல் "கோல்" என்றும் அழைக்கப்படுகிறது.

மஹ்சா அமினிக்கு கிசுபோரன்
-------------------------

2022 ஆம் ஆண்டு ஈரானின் நாடு தழுவிய போராட்டங்களின் போது, அறநெறிப் காவற்படையினரால் கைது செய்யப்பட்ட மஹ்சா அமினியின் மரணத்திற்கு எதிர்ப்புத் தெரிவிக்கும் வகையில், பல ஈரானியப் பெண்கள் அடையாளச் சைகையில் தங்கள் தலைமுடியை வெட்டினர். சில ஆண்களும் பெண்களுக்கு ஆதரவாக அவ்வாறு செய்தனர்.

 கலிபோர்னியாவின் சாண்டா பார்பரா, மஹ்சா அமினி கொல்லப்பட்ட பிறகு ஒரு கண்டன பேரணியில் கிசுபோரன் செய்கிறார்.
### சர்வதேச எதிர்வினை

'டிக் டாக்'  மற்றும் பிற தளங்களின் பயனர்கள் ஈரானியர்களுக்கு அனுதாபம் காட்ட இந்த சடங்கைச் செய்தனர்.

பிபிசி பட்டியல் 2022 இல், அவர்களின் 100 பெண்களில் ஒருவராக அறியப்படாத ஒரு பெண் தனது தலைமுடியை வெட்டினார் என்று கருத்து தெரிவித்துள்ளது.

சான்றுகள்
---------

1. ↑  "BBC 100 Women 2022: Who is on the list this year? - BBC News". *News* (ஆங்கிலம்). 2022-12-09 அன்று பார்க்கப்பட்டது.
2. ↑  "گیسوبریدن، سنتی دیرینه که با مرگ مهسا امینی جهانی شد". *Euronews*. 30 September 2022 அன்று பார்க்கப்பட்டது.
3. ↑  To see this part of Shahname go to
4. ↑  See this
5. ↑  See this
6. ↑  See this
7. ↑  "Grief, protest and power: Why Iranian women are cutting their hair". *CNN*. Celine Alkhaldi and Nadeen Ebrahim. 28 September 2022 அன்று பார்க்கப்பட்டது.
8. ↑  "PalBirun ritual of Bakhtiaris". *پرتال جامع علوم انسانی*. Said Karimi and Mokhtar Rezayi. 31 August 2016 அன்று பார்க்கப்பட்டது.
9. ↑  "درخت گیسو، درخت آرزو: بازتاب یکی از سنت‌های عزاداری در شعر و نثر فارسی". *Ministry if Education*. Aliasghar Foruzniya. 1 May 2018 அன்று பார்க்கப்பட்டது.
10. ↑  "Palborun ritual of Bakhtiaris". *پرتال جامع علوم انسانی*. Amin Ahmadi. 22 February 2020 அன்று பார்க்கப்பட்டது.
11. ↑  "سوگ سیاوش و شباهت آن به سوگ آیین‌های محلی (لُری و کُردی)" (PDF). *Adabemahali*. Najoddin Gilani and Azarnush Gilani.
12. ↑  "بررسی تحلیلی و تطبیقی سوگ آئین‌های لُری و کُردی با سنت سوگواری در شاهنامه" (PDF). *پرتال جامع علوم انسانی*. Najoddin Gilani and Azarnush Gilani and Morteza Akbari.
13. ↑